12. apríl

12. apríl er dagur 102 í árinum í gregorianska kalendaranum (dagur 103 um skotár er). 263 dagar eru eftir av árinum.

 Hendingar 
 1814 - Napoleon roynir at fremja sjálvmorð við arsen-eitri, men royndin miseydnast. 
 1861 - Amerikanska Borgarakríggið brestur av álvara á hendan dagin.
 1940 - Stóra Bretland hertekur Føroyar.
 1961 - Jurij Gagarin verður fyrsta menniskja út í rúmdini í Vostok 1.
 2014 - Pál Joensen vann gull í 1500 m. frí finaluni í Cup Eindhoven. Tíðin hjá Páli var 15.19.20
 2014 - Havnamaðurin Martin Berg gjørdist íslendskur meistari í inniróðri. Hann róði í bólkinum tungvekt, og kappaðist á 2000 metrum. Hann kom á mál við tíðini 6.08.5, sum var nýtt íslendskt met. Orsakað av, at Martin Berg hevur íslendskar røtur, verður metið skrásett.
 2014 - Durita Jensen vann FM í borðtennis, einmansleiki hjá kvinnum, bert 15 ára gomul. Hon vann finaluna móti Annu Mikkjalsdóttir 3-0, settmunurin var 14-12, 11-6 og 11-4.
 2014 - Fróði F. Jensen úr Tvøroyrar Borðtennisfelag vann FM í einmansleiki hjá monnum. Hann vann finaluna móti Peter Niclasen, sum vann FM í 2013. Hann vann dystin 4-2. Settúrslitini vóru hesi: 12-10, 10-12, 8-11, 11-6, 11-8 og 12-10.
 2014 - Regin á Rógvi úr Sunda Judofelag vann FM hjá ungum monnum. Hann vann finaluna á Ari Johannesen úr Havnar Judofelag. Petur Sigurd Johannesen úr Sunda Judofelag vann føroyameistaraheitið hjá monnum móti Edvardi Johannesen, úr Sunda Judofelag.
 2014 - Nicolaj Gunnarstein vinnur FM í einmansleiki í badminton hjá monnum. Hann vann móti stórabeiggja sínum Benjamin Gunnarstein. Teir búgva niðri í Danmark og eru hálvir føroyingar. Nicolaj vinnur 2-0. Settúrslitini vóru 21-11 og 21-16. 
 2014 - Rannvá Carlsson er trífaldur føroyameistari triðja árið á rað. Í einmansleikinum spældi hon móti Kristinu Eriksen. Hon vann 2-0 við settúrslitunum 21-10 og 21-9.
 2015 - Jákup á Borg setir met við at skora mál nummar 148 í bestu føroysku fótbóltsdeildini, gamla metið á 147 mál átti John Petersen.

 Føðingar 
 1577 - Kristjan IV, danskur kongur (d. 1648)
 1928 - Hardy Krüger, týskur sjónleikari (d. 2022).
 1936 - Svenning Tausen, føroyskur rithøvundur (d. 2013)
 1940 - John Hagee, sjónvarpsprestur og stuðul hjá John McCain.
 1940 - Herbie Hancock, amerikanskur tónleikari.
 1942 - Jacob Zuma, suðurafrikanskur forseti.
 1946 - Ed O'Neill, amerikanskur sjónleikari.
 1947 - David Letterman, amerikanskur filmsleikari og sjónvarpsvertur.
 1948 - Joschka Fischer, týskur politikari.
 1979 - Claire Danes, amerikonsk sjónleikarinna.
 1994 - Saoirse Ronan, írsk sjónleikarinna.

 Andlát 
1945 - Franklin D. Roosevelt, amerikanskur forseti (f. 1882)
2012 - Steinbjørn B. Jacobsen, rithøvundur (f. 1937)
2022 - Gilbert Gottfried, amerikanskur sjónleikari og skemtari (f. 1955).

Apríl, 12.